Den trakiske graven i Svesjtari

Den trakiske graven i Svesjtari ligger 2,5 km sørøst for byen Svesjtari og 42 km nordøst for byen Razgrad, i Razgrad oblast, nordøst i Bulgaria. Graven ble oppdaget i 1982. Den er bygd på 300-tallet f.Kr. og avspeiler de grunnleggende strukturprinsippene for trakiske kultusbygninger. Graven har en unik arkitektonisk dekor, med flerfargede karyatider (figurer som er halvt mennesker og haltvt planter) og veggmalerier. De ti kvinnefigurene som er risset i høy relieff på veggene i det sentrale kammeret samt lunetteene (halvmåneformede veggpartier) som dekorerer veggene i disse velvene er de eneste kjente av sitt slag i Trakia. Den trakiske graven i Svesjtari ble i 1985 ført opp på UNESCOs verdensarvliste. Litteratur Alexander Fol, M. Čičikova, T. Ivanov, T. Teofilov: The Thracian Tomb near the Village of Sveshtari, Sofia 1986. Alexander Fol: «Die thrakische Orphik oder Zwei Wege zur Unsterblichkeit», i: Die Thraker. Das goldene Reich des Orpheus, Ausstellung 23. Juli bis 28. November 2004, Kunst- und Ausstellungshalle der Bundesrepublik Deutschland. Philipp von Zabern, Mainz 2004, s. 177-186. Eksterne lenker Offisielt nettsted (en) Thracian Tomb of Sveshtari – kategori av bilder, video eller lyd på Commons